VS000655
Datum: 1990-10-17T01:00:00.000+01:00
datum_sodbe_i_stopnje: 1994-05-09T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe rok in ramenskega obroča in njihove posledice - poškodbe kolena in goleni in njihove posledice
fischer: hudi primeri
odskodnina: 3300000 SIT
opombe: II Ips 132/96. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

Zidar.

## Škodni dogodek

Poškodovan je bil v prometni nesreči kot pešec.

## Poškodba

Zlom desnega podlahta v predelu komolca z izpahom in okvaro notranje vzdolžne vezi in srednje križne vezi desnega kolena (ob razpočni rani na čelu).

## Telesne bolečine

1000000 SIT 14 dni hude, 148 dni srednje hude, 34 dni neprestane lahke, občasne lahke ob spremembah vremena in fizičnih naporih pa še leto dni.

#### Hospitalizacija

57 dni, od tega je moral 8 dni strogo ležati. Dvakrat je bil operiran v splošni anesteziji, enkrat pa v regionalni.

#### Ambulantno zdravljenje

Prestati je moral 8 specialističnih pregledov.

#### Nevšečnosti med zdravljenjem

Desno koleno je imel 8 dni imobilizirano v mavčnem tutorju. 152 dni si je moral pri hoji pomagati z berglami. Ves čas zdravljenja je moral izvajati intenzivno fizioterapijo. 11x je bil izpostaljen rentgenskemu sevanju.

## Strah

300000 SIT Primarni strah je bil trenuten, sekundaren pa je bil povezan zgolj s skrbjo za izid zdravljenja, pri čemer ni šlo za življenjsko nevarne poškodbe, niti prognoza zdravljenja ni bila vprašljiva.

## Zmanjšanje življenjske aktivnosti

2000000 SIT Tožnikovo zdravje je ostalo po poškodbi trajno okvarjeno, ker je prišlo posledično do omejene gibljivosti desnega kolena in desnega komolca, ki jo je izvedenec ocenil na 30% okvare zdravja. Tožnik tako ne zmore več daljše hoje ali hoje po neravnem terenu, vzpenjanja po stopnicah ali lestvah, daljše hoje in dvigovanja bremen, težjih od 15 kg. Delno funkcionalno prizadeta pa je tudi desna roka. Svojega dotedanjega dela zidarja ne bo mogel nikoli več opravljati.

## Skaženost

Pri tožniku ne gre za brazgotine take oblike, ki bi lahko pomenile kakršnokoli skaženost. Zahtevek je bil zavrnjen.

---

ZOR člen 200, 203